#### 109 15 ZATVORI I KAZNIONICE

Zatvor u Bjelovaru je kazneno tijelo – institucija zatvorenoga tipa u kojoj se izvršavaju izrečene kazne počiniteljima u kaznenom, prekršajnom ili drugom postupku, te obavljaju poslovi iz nadležnosti i u skladu sa Zakonom o izvršavanju kazne zatvora. Spomenuti poslovi podrazumijevaju organizaciju života zatvorenika za vrijeme izvršavanja kazne zatvora koja podrazumijeva; osiguranje odgovarajućeg smještaja i prehrane, zdravstvene zaštite, organiziranje smislenih slobodnih aktivnosti kako bi se osigurale tjelesne, duhovne i kulturne potrebe, poticanje radne aktivnost osoba na izdržavanju kazne zatvora i osiguranje rada kad je to moguće, osiguranje zakonitog, svrsishodnog i učinkovitog postupanja u području ostvarivanja prava zatvorenika, primjenu tretmanskih pogodnosti radi pripreme počinitelja za ponovno integriranje u društvenu zajednicu i osposobljavanje za samostalni život na slobodi u skladu sa društvenim normama uz istovremeno pružanje pomoći u otklanjanju štete nanesene kaznenim djelom i pomirenju sa žrtvama.

Zakonske i druge pravne osnove

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2022. | Plan 2023. | **Plan 2024.** | **Plan 2025.** | **Plan 2026.** | Indeks 2024/2023 |
| *A630000* | 1.574.394,22 | 2.125.974,00 | 2.952.040,00 | 2.898.555,00 | 2.908.347,00 | 1,388558 |

U okviru ove aktivnosti osigurana su sredstva za financiranje rashoda za zaposlene i materijalnih rashoda potrebnih za redovan rad i funkcioniranje zatvorskog sustava, financijskih rashoda, rashoda za nabavu dugotrajne imovine, te dodatnih ulaganja na objektima.

Izvor 11

**31 Rashodi za zaposlene**

U 2024. godini su planirana sredstva za rashode za zaposlene u iznosu od 2.180.040,00 *€* za 58 državnih službenika što podrazumijeva povećanje za 3 državna službenika. Postupak izrade obračuna plaće za redovan rad i doprinose radi utvrđivanja planiranoga iznosa izvršen je na način da je iznos potrebnih sredstava za isplatu plaće za mjesec kolovoz 2023. godine za 55 državnih službenika uvećan za iznose procijenjenih potrebnih sredstava za jednogodišnje razdoblje za nova zapošljavanja triju službenika uzimajući u obzir planirana radna mjesta na kojima će biti izvršena nova zapošljavanja u ukupnom okvirnom procijenjenom iznosu od 130.000,00 *€*. Kod planiranja navedenoga iznosa uzeto je i u obzir povećanje s osnove minuloga rada za 0,5 % za svaku godinu navršetka radnoga staža, te povećanje za vjernost u državnoj službi za 4 i 8% kao i napredovanja u službi. Planirani iznos na stavci plaća za prekovremeni rad neznatno je smanjen za iznos od 3.600,00 *€* u odnosu na 2023. godinu, ali je planiran i dalje u znatnom iznosu zbog učestalog i velikoga broja bolovanja što otežava organizaciju rada službenika, a isto je uvjetovano između ostaloga i starosnom strukturom zaposlenih. Ostali rashodi planirani su također na osnovi broja od 58 službenika te obuhvaćaju regres za godišnji odmor u okvirnom iznosu od 17.400,00 *€,* božićnice u okvirnom iznosu od 17.400,00 *€,* dar za djecu za okvirni broj od tridesetšestoro djece u iznosu od 3.600,00 *€,* otpremnine za 5 osoba koje su podnijele ili planiraju podnijeti zahtjev za odlazak u mirovinu u okvirnom iznosu od 111.260,00 *€,* te ukupan iznos od 12.000,00 *€* procijenjen kao iznos potreban za isplatu ostalih prava zaposlenih temeljem kolektivnoga ugovora što podrazumijeva jubilarne nagrade, pomoći za bolovanje i smrt članova obitelji.

Planirani iznosi na poziciji plaće za redovan rad za 2025. godinu utvrđen je na način da je planirani iznos iz 2024. godine za 2025. godinu uvećan okvirno za 0,5% s onove minuloga rada, a iznos plaće za redovan rad za 2026. godinu utvrđen na način da je usklađen sa zadanim limitom.

Planirani iznos za prekovremeni rad u 2025. godini utvrđen je na način da je planirani iznos iz 2024. godine za 2025. godinu uvećan okvirno za 0,5% s onove minuloga rada, a iznos plaće za 2026. godinu utvrđen na način da je usklađen sa zadanim limitom.

Ostali rashodi za zaposlene u 2025. godini kao i za 2026. godinu koji uključuju regres. božićnicu, dar za djecu, otpremnine, jubilarne i pomoći planirani su na istoj razni broja izvršitelja i prava iz kolektivnoga ugovora kao i za 2024. godinu.

**32 Materijalni rashodi**

Sredstva planirana u 2024. godini u okviru materijalnih troškova uključuju i potreban iznos sredstava za naknade za prijevoz i terenski rad službenika u nešto većem procijenjenom iznosu od 56.000,00 *€* u odnosu na planirani iznos za 2023. godinu obzirom na predviđena nova zapošljavanja 3 službenika, odnosno za ukupno 58 službenika. Ostala planirana sredstva za materijalne rashode namijenjena su za smještaj zatvorenika koji uključuje osiguranje odgovarajućih pripremljenih i posluženih obroka, materijal za propisano održavanje i čišćenje prostorija u kojima borave zatvorenici, materijal za održavanje osobne higijene zatvorenika osiguranjem pitke vode, toaletnoga papira i drugih higijenskih potrepština koja se sada nabavljaju na razini kaznenih tjela, sredstva za osiguranje čistoće rublja, odjeće, obuće i posteljine. Zatvorenicima se osigurava posteljina i ručnici, rublje i odjeća ako je to potrebno, liječenje kroz mjere i aktivnosti zdravstvene zaštite kvalitetom i opsegom određenim u javnom zdravstvu za osigurane osobe iz obveznoga zdravstvenoga osiguranja, a onima koji nemaju osiguranje isto se osigurava na teret sredstava osiguranih u okviru ove pozicije. Osobe na izdržavanju kazne zatvora se potiču na rad i omogućuje im se rad u zatvoru ili izvan zatvora i za navedeno se zatvorenicima isplaćuje naknada. Za uredno funkcioniranje zatvora nabavlja se uredski materijal i drugi potreban materijal. Očekivani okvirni broj osoba na izdržavanju kazne zatvora u 2024. godini je prosječno 130 osoba što je više osoba nego u 2023. godini kada je planiran prosječan broj od 120 osoba. Planirani materijalni rashodi u 2024. godini veći su od planiranih u 2023. godini i zbog očekivanih daljnjih inflacijskih učinaka na cijene materijala, usluga i radova, te je u planiranju ovih rashoda uzeta u obzir ocijenjena stopa od okvirno 9% planirana za 2023. godinu iz sažetka jesenske makroekonomske projekcije HNB-a za Hrvatsku iz rujna 2023. godine.

Kako u okviru ovih rashoda najznačajniji iznosi se bilježe na pozicijama nabave hrane i energije rizici rasta ovih troškova su i dalje veliki. Izraženijem rastu cijena namirnica koje zatvor mora nabavljati i dalje mogu pridonijeti i nepovoljne vremenske prilike, te činjenica da se u okviru regionalne proizvodnje iz Kaznionice u Lipovici iz istoga razloga ne mogu očekivati isporuke proizvoda za prehranu zatvorenika budući da već u 2023. godini je znatno smanjena isporuka povrća i voća u odnosu kao što je to ranije bilo moguće, te će procijena nabave potrebnih količina za prehranu u 2024. godini biti veća nego za 2023. godinu.

Planirani materijalni rashodi u 2025. godini u odnosu na 2024. godinu utvrđeni su primjenom postotka od 0,3818 % na svaku stavku materijalnih rashoda kako bi se poštivali određeni zadani limiti, dok su iznosi materijalnih rashoda za 2026. godinu utvrđeni na način da je na iznose svake stavke materijalnih rashoda iz 2025. godine primijenjen postotak od 1,1388 % kako bi se poštivali određeni zadani limiti.

Slijedom navedenoga može se zaključiti da su planirani iznosi materijalnih rashoda u 2025. i 2026. godini neznatno i simbolično uvećani u odnosu na plan iz 2024. godine.

**34 Financijski rashodi**

Planirani financijski rashodi u 2024. godini za bankarske usluge u odnosu na one iz tekuće proračunske godine veći su za 88,32 %. Navedeno povećanje je procjena povećanja rashoda koji će nastati zbog činjenice da će se svi nalozi za plaćanje od listopada 2023. godine izvršavati sa računa kaznenoga tijela, a ne više neki učitavati u riznicu putem Financijske agencije na teret računa Državnoga proračuna. Slijedom navedenoga će se sve naknade za bankarske usluge u slijedećim godinama evidentirati na rashodima zatvora i time povećati iste.

Planirani iznosi na poziciji Financijskih rashoda za 2025. i 2026. godinu usklađeni su sa dostavljenim limitima.

**38 Ostali rashodi**

Odnose se na projekt organizacije civilnoga društva - udruge Centar za mentalno zdravlje usmjerenoga pružanju potpore provođenju pojedinačnog programa izvršavanja kazne zatvora. Iznos od 10.751,00 *€*  predstavlja 30% od ukupno odobrenog iznosa iz ugovora koji je sklopljen 02.06.2023. godine za razdoblje provedbe projekta od 12 mjeseci, te se proteže i u 2024. godinu. U 2024. godini ukupno je na ovoj poziciji planiran iznos od 32.000,00 eura koji uključuje dakle već ranije spomenuti iznos, a preostli iznos se odnosi na buduće nove projekte koje će provoditi udruge civilnoga društva odabrane putem objavljenih natječaja. Na navedenoj poziciji za 2025. godinu planiran je iznos od 34.500,00 *€,* a za 2026. godinu planiran je iznos od 35.200,00 *€*. Navedena sredstva planiraju se utrošiti na buduće nove projekte udruga civilnog društva.

**42 Rashodi za nabavu proizvedene dugotrajne imovine**

Planiranim novčanim sredstvima od 60,000,00 *€* za 2024. godinu u okviru ovih rashoda predviđa se nabava; sušilice za rublje u iznosu od 20.000,00 *€,* rashladne komore u plusu u iznosu od 20.000,00 *€* i civilnog osobnog vozila u iznosu od 20.000,00 *€.*

Iznosom planiranim u 2025. godini od 37.502,00 *€*  predviđa se nabava perilice suđa, u iznosu od 16.000,00 *€,* nabava klima uređaja za zatvoreničke odjele u iznosu od 9.000,00 *€,* uređaja za kuhinju - kiper u iznosu od 9.000,00 *€*  i zamjena kuhinjskih elemenata sa sudoperom u iznosu od 3.502,00 *€*. Istim planiranim iznosom u 2026. godini predviđa se nabava perlice za veš u iznosu od 18.000,00 *€*, opremanje zatvoreničkih prostorija namještajem, medicinske ambulante i radnih prostorija službenika u iznosu od 4.502,00 *€,* nabava hladnjaka i zamrzivača u iznosu od 5.000,00 *€*, uređaja za guljenje krumpira u iznosu od 5.000,00 *€,* profesionalnog miksera u iznosu od 1.900,00 *€*  i uređaja za mljevenje mesa u iznosu od 3.100,00 *€.*

**45 Rashodi za dodatna ulaganja na nefinancijskoj imovini**

Planiranim iznosom od 110.000,00 *€* u 2024. godini predviđa se financirati projektiranje, rekonstrukcija i dogradnja sustava tople potrošne vode. Tijekom 2025. godine iz planiranih sredstava od 67.216,00 *€* predviđa se rekonstrukcija šetališta s uređenjem dvorišta i izgradnjom pristupa za invalidne osobe, dok se tijekom 2026. godine iz planiranih sredstava u iznosu od 67.000,00 *€* predviđa rekonstrukcija krovišta na zatvoreničkom odjelu.

**A630113 IZVRŠAVANJE KAZNE ZATVORA, MJERE PRITVORA I ODGOJNE MJERE (IZ EVIDENCIJSKIH PRIHODA)**

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2022. | Plan 2023. | **Plan 2024.** | **Plan 2025.** | **Plan 2026.** | Indeks 2024/2023 |
| *A630113* | 17.329,98 | 15.927,00 | 18.500,00 | 19.500,00 | 20.500,00 | 1,161550 |

Izvor 31

Planirana sredstva za 2024. godinu iz izvora 31 – vlastiti prihodi iznose 18.500,00 € i namijenjena su za pokriće rashoda nastalih obavljanjem poslova temeljem kojih su i ostvareni u okviru vlastite djelatnosti, stvarnih troškova, te za poboljšanje uvjeta život i rada zatvorenika i za podmirivanje ostalih izdataka zatvora. Tako će se planiranim iznosom od 4.000,00 *€* podmiriti troškovi za nabavu namirnica potrebnih za prehranu zaposlenika, iznosom od 4.000,00 *€* podmiriti troškovi ostalih materijalnih rashoda kojima će se poboljšati boravak osoba na izdržavanju kazne zatvora, dok će se iz preostalog iznosa od 10.500,00 *€* financirati naknade za rad zatvorenika koje će biti obračunate temeljem obavljenih usluga fizičkog rada zatvorenika – ugovor s drugim poslodavcem.

U 2025. godini ovi prihodi planirani su nešto većem iznosu u odnosu na 2024. godinu, te iznose 19.500,00 *€.* Troškovi namirnica za prehranu zaposlenika i ostali materijalni rashodi planirani su u istim iznosima kao i za 2024. godinu zbog očekivane iste ili manje razine aktivnosti zbog koji ti troškovi nastaju. Više su planirani rashodi naknada za rad zatvorenika s osnove pružanja usluga fizčkog rada u iznosu od 11.500,00 *€* zbog pretpostavke rasta aktivnosti radnoga angažiranja zatvorenika temeljem ugovora s drugim poslodavcem i moguće veće ugovorene cijene rada.

U 2026. godini ovi prihodi planirani su nešto većem iznosu u odnosu na 2025. godinu, te iznose 20.500,00 *€.* Troškovi namirnica za prehranu zaposlenika i ostali materijalni rashodi planirani su u istim iznosima kao i za 2025. godinu zbog očekivane iste ili manje razine aktivnosti zbog koji ti troškovi nastaju. Više su planirani rashodi naknada za rad zatvorenika s osnove pružanja usluga fizčkog rada u iznosu od 12.500,00 *€* zbog pretpostavke rasta aktivnosti radnoga angažiranja zatvorenika temeljem ugovora s drugim poslodavcem i moguće veće ugovorene cijene rada.

 Upravitelj

 Drago Ivančić